Ma yella d tis snat d tamedyazt, d tawsit n tsekla i d-ibanen aṭas deg tmetti taqbaylit, ugtent tewsatin i yellan deg-s, ugten tegnatin i deg ssefruyen yimdanen ama d lferḥ, ama d lqerḥ, ama d afrayen-nsen, … asismel n leṣnaf n tmedyazt yemgarad gar yimusnawen, yal wa dacu n yisefran i yessexdem, wa d asentel, wa d tagnit n tmennan-sen, … Tamedyazt s umata tella tin n yirgazen, tella tin n tlawin, ama d adekker d tibuγarin, d azuzen, d aserqes d aquli, d aḥiḥa, … Tis krad d tawsit n talγiwin tiwezlain, sɛant isem-agi acku talγa-nsent wezzilet bḥal inzan, innan, timseɛraq…